Toni Kroos

Toni Kroos (s. 4. tammikuuta 1990 Greifswald, Saksan demokraattinen tasavalta) on saksalainen ammattilaisuransa päättänyt jalkapalloilija, joka pelasi keskikenttäpelaajan pelipaikalla. Kroosia pidetään yhtenä kaikkien aikojen parhaimmista keskikenttäpelaajista.

Kroos aloitti ammattilaisuransa Bayern Münchenin akatemiajoukkueessa, kunnes siirtyi ammattilaisjoukkueeseen kaudella 2007–2008. Hän pelasi hetken lainalla Bayer Leverkusenissa vuosina 2008–2010 ja siirtyi Real Madridiin kaudella 2014–2015. Hän edusti joukkuetta vuoteen 2024 asti. Kroos voitti Real Madridissa kuudesti Mestarien liigan, viidesti Seurajoukkueiden MM-kilpailut sekä neljästi Primera Divisiónin, UEFA Super Cupin ja Espanjan supercupin sekä kerran Copa del Reyn.

Kroos debytoi Saksan A-maajoukkueessa maaliskuussa 2010 ja edusti joukkuetta niin ikään vuoteen 2024 asti pelattuaan 114 ottelua, joissa hän teki 17 maalia. Hän voitti joukkueen kanssa MM-kilpailut 2014, jossa hän teki kaksi maalia Saksan 7–1-välierävoitossa Brasiliaa vastaan.

 Seurajoukkueura 
 Bayern München (2007–2014) 
Kroos debytoi Bayern Müncheniä edustaen Bundesliigassa 26. syyskuuta 2007 FC Energie Cottbusia vastaan pelatussa ottelussa. Hän alkoitti vahvasti Bundesliiga-uransa, kun hän syötti kaksi Miroslav Klosen tekemää maalia 5–0 päättyneessä ottelussa. Eurocupeissa hän esiintyi ensimmäistä kertaa UEFA Cupissa portugalilaista Belenensesiä vastaan 4. lokakuuta. Suuren yleisön tietouteen Kroos nousi, kun hänet vaihdettiin Mark van Bommelin tilalle ottelussa Belgradin Punaista Tähteä vastaan UEFA Cupin lohkovaiheen ensimmäisellä kierroksella. Kyseisessä ottelussa saksalainen laukoi kaksi vapaapotkua, joista toisen hän keskitti maalin tehneelle Kloselle ja toisen hän potkaisi suoraan maaliin.

 Real Madrid (2014–2024) 
3. heinäkuuta 2014 urheilulehti Marca uutisoi Kroosin siirtyvän espanjalaisjätti Real Madridiin viisivuotisella sopimuksella. Hänestä maksettiin 25 miljoonan euron siirtokorvaus ja siirto julkistettiin vuoden 2014 MM-kilpailujen päättymisen jälkeen.Kroos es Real Marca. Viitattu 3.7.2014.  17. heinäkuuta 2014 Real Madrid vahvisti Kroosin siirron kuuden vuoden sopimuksella 25 miljoonan euron siirtosummalla.Kroos, blanco oficial Marca. Viitattu 17.7.2014. 

Kroos kertoi toukokuussa 2024 lopettavansa jalkapallouransa kesän EM-kilpailuiden jälkeen.

 Maajoukkueura 
Kroos voitti maailmanmestaruuden Brasilian MM-kilpailuissa 2014. Turnauksen välieräottelussa isäntämaa Brasiliaa vastaan hän teki kaksi maalia vain 69 sekunnin välein. Suoritus oli uusi MM-kisojen ennätys. Kroos on pelannut myös vuosien 2010 ja 2018 MM-kilpailuissa sekä vuosien 2012, 2016, 2021 ja 2024 EM-kilpailuissa.

Kroos on 10. heinäkuuta 2024 mennessä pelannut 114 maaottelua ja tehnyt niissä 17 sekä syöttänyt 21 maalia. Vuoden 2021 EM-kilpailujen jälkeen hän palasi maajoukkueeseen vasta maaliskuussa 2024.

Kroos valittiin vuoden 2014 UEFA:n ja FIFA:n Team of the Year -joukkueeseen.

 Tilastot 
 Seurajoukkue 
+ Ottelut ja maalit seurajoukkuekausittainJoukkueKausiSarjaKansallinen cupEurooppaMuutYhteensäTasoOttelutMaalitOttelutMaalitOttelutMaalitOttelutMaalitOttelutMaalitBayern München II2007–2008Regionalliga Süd123———1232008–20093. Liga11———11Yhteensä134———134Bayern München2007–2008Bundesliiga1202061—2012008–2009701110—912010–20112713171—3732011–201231461142—5172012–20132463093103792013–20142926112140514Yhteensä130132144985020525Bayer Leverkusen2008–2009Bundesliiga10130——1312009–201033920——359Yhteensä431050——4810Real Madrid2014–2015Primera División36220120505522015–201632100120—4412016–201729350121204842017–201827500120404352018–20192804081304312019–20203542061214562020–202128310120104232021–202228130122204532022–202330250120505222023–20243311012020481Yhteensä30622230110526146528Ura yhteensä492494941591331173167

Lähde: 

 Maajoukkue 

+ Ottelut ja maalit maajoukkueessa Maajoukkue Vuosi  Ottelut Maalit201013020111122012102201371201416420155020161232017602018112201953202050202150202200202300202480Yhteensä11417

+ Toni Kroosin maajoukkuemaalit Nro. PäivämääräPelipaikkaVastustajaMaaliTulosOttelumuotoViite1.6. syyskuuta 2011Stadion Gdańsk, Gdańsk, Puola1–12–2Ystävyysottelu2.11. marraskuuta 2011Kiovan olympiastadion, Kiova, Ukraina1–23–33.12. lokakuuta 2012Aviva Stadium, Dublin, Irlanti5–06–1MM-2014 karsinnat4.6–05.6. syyskuuta 2013Allianz Arena, München, Saksa2–03–06.8. heinäkuuta 2014Estádio Governador Magalhães Pinto, Belo Horizonte, Brasilia3–07–1MM-kilpailut 20147.4–08.14. lokakuuta 2014Veltins-Arena, Gelsenkirchen, Saksa1–01–1EM-karsinnat 20169.18. marraskuuta 2014Estadio de Balaídos, Vigo, Espanja1–01–0Ystävyysottelu10.26. maaliskuuta 2016Berliinin olympiastadion, Berliini, Saksa1–02–311.29. maaliskuuta 2016Allianz Arena, München, Saksa1–04–112.8. lokakuuta 2016Volksparkstadion, Hampuri, Saksa2–03–0MM-karsinnat 201813.23. kesäkuuta 2018Sotšin olympiastadion, Sotši, Venäjä2–12–1MM-kilpailut 201814.16. lokakuuta 2018Stade de France, Saint-Denis, Ranska1–01–2Kansojen liiga 2018–2019 – Liiga A15.6. syyskuuta 2019Volksparkstadion, Hampuri, Saksa2–22–4EM-karsinnat 202016.16. marraskuuta 2019Borussia-Park, Mönchengladbach, Saksa3–04–017.4–0
 Saavutukset 
Bayern München
 Mestarien liiga (1): 2012–2013
 Seurajoukkueiden MM-kilpailut (1): 2014
 UEFA Super Cup (1): 2013–2014
 Saksan pääsarjamestaruus (3): 2007–2008, 2012–2013, 2013–2014
 Saksan cup (3): 2007–2008, 2012–2013, 2013–2014
 DFL-Supercup (1): 2012–2013

Real Madrid
 Mestarien liiga (5): 2015–2016, 2016–2017, 2017–2018, 2021–2022, 2023–2024
 Seurajoukkueiden MM-kilpailut (5): 2015, 2017, 2018, 2019, 2023
 Espanjan pääsarjamestaruus (4): 2016–2017, 2019–2020, 2021–2022, 2023–2024
 UEFA Super Cup (4): 2014–2015, 2016–2017, 2017–2018, 2022–2023
 Copa del Rey (1): 2022–2023
 Espanjan supercup (4): 2017–2018, 2019–2020, 2021–2022, 2023–2024

Saksan maajoukkue:
 Maailmanmestaruus: 2014

Henkilökohtaiset
 Saksan vuoden jalkapalloilija (2): 2018, 2024

 Huomautuksia 

 Lähteet

 Aiheesta muualla 

Luokka:Saksalaiset jalkapalloilijat
Luokka:Jalkapallon maailmanmestarit
Luokka:Vuonna 1990 syntyneet
Luokka:Elävät henkilöt
Luokka:Seulonnan keskeiset artikkelit